Ko rečemo športni vozički oz. športni voziček, lahko mislimo na dve stvari. Športni del vozička je del vozička, ki se namesti na ogrodje vozička in v njem otrok sedi (ne leži kot v košari).
Lahko pa pri uporabi besede športni voziček mislimo na preprostejši voziček oz. voziček marelo, ki ima zložljivo ogrodje in se ga preprosto pospravi v avto.
V športnem delu vozička se lahko vozijo dojenčki od 6 mesecev dalje, v njem pogosto ostanejo dopribližno 2 let. V vozičku marela se običajno vozijo otroci, ki že povsem samostojno sedijo. Voziček marelo oz. marelo zelo pogosto uporabljajo starši z otroki starosti med 1 in 2 letoma, v marelah pa srečamo tudi starejše otroke, stare 3, 4 ali 5 let. V marelah starejše otroke vozimo, da se lahko odpravimo na daljši sprehod in v mareli počivajo, če so utrujeni. Ali pa večjega malčka v marelo posedemo, da smo hitrejši po opravkih ali se lažje odpravimo na plažo.